
Elektro Maribor d.d.
Vetrinjska ulica 2
2000 Maribor
(naročnik)

_____________________ 
____________________
_____________________
(izvajalec)

	

Notranja revizija
Družba Elektro Maribor


NR6-2026 




ZADEVA: Listina o poslu


Spoštovani,

[bookmark: _Hlk220325635][bookmark: _Hlk161055745]Obveščam vas, da ste bili na podlagi oddane ponudbe izbrani za so-izvajalca notranje revizije – Kibernetska varnost in zaščita podatkov – neprekinjenost informacijskega sistema v družbi Elektro Maribor d.d - v vsebini in pod pogoji, kot izhajajo iz tega povabila in njegovih prilog.

S to listino vam zaupamo izvedbo našega naročila, v nadaljevanju pa so opredeljene podrobnosti posla.

1 PREDMET REVIZIJE
Predmet notranje revizije (co-sourcing) je Kibernetska varnost in zaščita podatkov v družbi Elektro Maribor d.d – preveriti ali družba zagotavlja neprekinjenost delovanje ključnih IT storitev, ustrezno pripravljenost na incidente ter učinkovito obnovitev po prekinitvah skladno z obveznostjo organizacije kot zavezanka po ZInfV-1.

2 [bookmark: _Hlk512236043]CILJI REVIZIJE
Ključni cilj notranje revizije (co-sourcing) Kibernetska varnost in zaščita podatkov – neprekinjenost informacijskega sistema v družbi Elektro Maribor d.d. je presoja, ali
· organizacija izvaja ustrezne in sorazmerne tehnične in organizacijske ukrepe za zagotavljanje razpoložljivosti storitev in zmanjšanje vpliva incidentov;
· je zagotovljena: odpornost informacijskih sistemov, zmožnost pravočasne obnovitve delovanja;
· so vzpostavljeni postopki za upravljanje incidentov z vplivom na neprekinjenost ter postopki za obveščanje in poročanje.





Rezultat revizije – končno poročilo naj poda:
· mnenje o zrelosti BCP/IT odpornosti,
· mnenje o ustreznosti SNK za neprekinjenost,
· identificirana kritična tveganja,
· oceno zrelosti (maturity level),
· priporočila.

3 DOSTOP DO VIROV
Pri izvajanju notranje revizije (v nadaljevanju NR) bo naročnik izvajalcu NR zagotovil pooblastilo za popoln, prost in neomejen dostop do vsakega in vseh zapisov, dokumentacije, sistemov in lokacij, povezanih s predmetnim notranjerevizijskim (v nadaljevanju NR) poslom ter pristojnost, da lahko zahteva kakršnekoli informacije od vsakega zaposlenega, svetovalca ali pogodbenega izvajalca, povezane s predmetnim NR poslom.

Izvajalcu bo omogočen dostop do morebitnih ugotovitev in poročil notranje revizije iz predmetnega področja pregleda ter poročil in delovnega gradiva prejšnjih revizij ali drugih zunanjih pregledov, povezanih s področjem pregleda.

Vso dokumentacijo, predstavitve in druge podatke, ki jih bo izvajalec prejel pri izvajanju pregleda, bo obravnaval kot poslovno skrivnost. Vsi podatki in dokumentacija v elektronski obliki bodo ostali pri izvajalcu v elektronski hrambi še 5 let od datuma končnega poročila.

4 SODELOVANJE Z VODJO NOTRANJE REVIZIJE
Notranja revizija (co-sourcing) mora biti izvedena v skladu s hierarhijo pravil notranjega revidiranja. Naročnik ima organizirano notranjerevizijsko funkcijo, zato odgovorni izvajalec predmetne notranje revizije in vodja notranje revizije družbe EM podpišeta to listino o poslu.

V primeru, ko NR posel opravi zunanji izvajalec, ostanejo pristojnosti in odgovornosti vodje NR naročnika, metodologija za ocenjevanje NR ugotovitev (kot podlaga za oblikovanje mnenja izvajalca NR posla) ter oblika in vsebina revizijskega poročila, nespremenjene (obrazec »A5-1 poročilo« je sestavni del sistema kakovosti ISO v družbi EM).

[bookmark: _Hlk517379259]Vodja NR naročnika bo izdala obvestilo o izvajanju NR, po potrebi sodelovala pri izvajanju intervjujev in testiranju ter sodelovala pri usklajevanju ugotovitev in priporočil z revidirano stranko. Usklajeno končno poročilo podpišeta vodja NR dejavnosti družbe EM in zunanji izvajalec NR6-2026. 

5 IZVEDBA NOTRANJE REVIZIJE
Ta posel bo izvajalec izvedel kot neodvisni zunanji izvajalec. Izvajalec, to je tako družba kot tudi člani revizijske skupine, niso v nobeni obliki povezani ali odvisni od naročnika, z izjemo dejstva, da revizijo – Kibernetska varnost in zaščita podatkov, naroča in plača naročnik. Cena revizijskega posla ali prihodnje sodelovanje izvajalca z naročnikom ni odvisno od izida revizije in plačilo ni pogojeno z izidom oziroma rezultati revizije. Izvajalec nima nobenega kapitalskega, upravljavskega ali drugega interesa pri naročniku, kot tudi ni njegov dobavitelj ali svetovalec na nobenem drugem področju poslovanja naročnika, razen na področju predmetne revizije. Izvajalec pri naročniku nima, in tudi nikoli ni imel, nobenih upravljavskih odgovornosti. Izvajalec je kot ločena pravna oseba, ki kapitalsko ali upravljavsko z naročnikom ni povezana, organizacijsko popolnoma neodvisen od naročnika.

Razen uskladitve vsebine, obsega, ciljev in sodil notranje revizije, ki so bili s to listino usklajeni z naročnikom, je izvajalec v celoti neodvisen, objektiven in odgovoren za strokovno izvedbo predmetnega revizijskega posla in lahko sam, ob sodelovanju z vodjo notranje revizije, izbere dokumentacijo in vire naročnika ter druge dokaze, ki jih želi pregledati v sklopu predmetne revizije, skladno z revizijskim načrtom, ki ga izdela sam. 

Notranjo revizijo Kibernetska varnost in zaščita podatkov – neprekinjenost IT sistema v družbi EM bo vodil (oz. bodo vodili):

· ________________________________________________________________________

Rok za zaključek revizijskih poslov je 31.12. 2026.

Cena: _________________ brez DDV
Cena vključuje vse stroške (potne, materialne idr.) in je fiksna do zaključka revizijskega posla, plačilni rok je 30 dni od izstavitve računa.

Izvajalec lahko v sklopu posla, v okviru načrtovanega obsega in stroškov, po lastni presoji uporabi storitve drugega zunanjega izvajalca, in sicer po predhodnem izrecnem soglasju predstavnika naročnika.


Prejemniki poročila: 
· notranja revizija družbe EM,
· uprava družbe EM,
· revizijska komisija nadzornega sveta družbe EM.

Izvajalec bo ugotovitve in priporočila zapisal v vzorec poročila, ki je je v prilogi 1 te listine (obrazec A5-1).

Revizijske ugotovitve in priporočila bo izvajalec predstavil tudi organom nadzora družbe EM. Realizacijo priporočil, zapisanih v tabeli A priloge končnega poročila, bo spremljala vodja notranje revizije naročnika.

S podpisom listine izvajalec in naročnik posla potrjujeta dogovore in soglašata z določili, povezanimi z izvedbo notranje revizije – Kibernetska varnost in zaščita podatkov – neprekinjenost informacijskega sistema v družbi EM, vključno z odgovornostjo izvajalca, povezano s predmetno NR.

Predstavnik naročnika:
Mag. Marjeta Štrus, aPNR, PDNR
Vodja notranje revizije Elektro Maribor

Izvajalec:



PRILOGA 1: vzorec poročila – obrazec A5-1
	 	 
Datum: 30.3.2026                                                                                                                                                                     NR6-2026 	

